Euroopa rahvusraamatukogude teadus- ja arendustegevuse uuring  RRi projekti TEL-ME-MOR raames 2005-2006. a läbiviidud uuringu eesmärk  oli selgitada välja Euroopa Rahvusraamatukogude Direktorite Konverentsi (CENL) liikmesraamatukogude teadus- ja arendustegevuse hetkeolukord kultuuripärandi ning info- ja kommunikatsioonitehnoloogiate valdkonnas. Uuringu tulemused (Research Activities of the European National Libraries in the Domain of Cultural Heritage and ICT sõnastati kuue ametliku soovitusena, mida rahvusraamatukogud, riikide valitsused ja Euroopa Komisjon peaksid arvesse võtma raamatukogudes toimuva teadus- ja arendustegevuse kvaliteedi tõstmiseks ning raamatukogude tunnistamisel teadus- ja arendusasutustena. Uuringu tulemusi esitleti 19.-20. okt 2006 Tallinnas toimunud konverentsil The Digital Future of Scientific and Cultural Heritage.  Schvak, T. Euroopa rahvusraamatukogude teadustegevuse uuring // Raamatukogu. - (2006), nr. 5 - Lk. 31-32